Paddy Hopkirk

Patrick Barron ”Paddy” Hopkirk (14. huhtikuuta 1933 Belfast, Pohjois-Irlanti – 21. heinäkuuta 2022) oli brittiläinen rallikuljettaja.

Hopkirk tuli tunnetuksi kartanlukijansa Henry Liddonin kanssa ensimmäisestä Morris Mini Cooper -autolla otetusta voitosta Monte Carlon rallissa 1964. Sitä ennen hän oli ollut kuljettajana brittiläisten Rootes- ja Triumph -automerkkien tehdastalleissa. Britannialle Minin ensimmäinen Monte Carlo -voitto oli suuri kansallisylpeyden aihe. Hopkirk muistaa saaneensa onnitteluja muun muassa kotimaansa hallitukselta ja suosionsa huipulla olleelta The Beatles -yhtyeeltä.

Hopkirkin myöhempiä rallivoittoja olivat Itävallan Alppiralli 1966, Akropolis-ralli 1967 ja Ranskan Alppiralli 1967.

Vuonna 2010 Hopkirk valittiin ensimmäisten neljän ralliautoilijan mukana uuteen Rally Hall of Fameen. Muut kolme olivat Hopkirkin tallitoverit, suomalaiset Timo Mäkinen ja Rauno Aaltonen, sekä ruotsalainen vähän aiempien vuosien Saab-kuljettaja Erik Carlsson. Joulukuun 31. päivänä 2015 Hopkirk sai Brittiläisen imperiumin ritarikunnan kunniajäsenyyden (MBE) ralli- ja hyväntekeväisyysansioistaan. Hän oli mukana muun muassa pyörätuoliurheilujärjestö WheelPowerin toiminnassa.

Lähteet

Brittiläiset ralliautoilijat
Pohjoisirlantilaiset urheilijat
Brittiläisen imperiumin ritarikunta
Vuonna 1933 syntyneet
Vuonna 2022 kuolleet